VM i skiskydning 2009

Verdensmesterskaberne i skiskydning 2009 var det 43. VM i skiskydning arrangeret af International Biathlon Union. Mesterskabet blev afviklet i Pyeongchang i Sydkorea i perioden 13. – 22. februar 2009. Det var første gang at VM i skiskydning afvikledes i Asien. På Alpensia Biathlon Center 756 moh, blev der blev afviklet 11 konkurrencer: fem for mænd og fem for kvinder samt en mixed stafet.

Op til mesterskabet var der fokus på en dopingsag fra World Cup-løbene i Östersund i december 2008. Tre russiske skiskytter havde ved den lejlighed afleveret dopingprøver, som var blevet testet positive. Umiddelbart inden VM forelå resultaterne af B-prøverne, som også var positive, og dermed blev skiskytterne udelukket fra VM. De tre atleter var Jekaterina Jurjeva og Albina Akhatova, som lå på første- og sjettepladsen i kvindernes samlede World Cup-stilling, samt Dmitrij Jarosjenko.

Dagen før de første VM-konkurrencer blev værtsbyen Pyeongchang ramt af usædvanligt varmt vejr: +15 grader og regnvejr. Indtil kort før start var der tvivl om førstedagens konkurrencer kunne gennemføres, men det lykkedes arrangørerne at gøre forholdene tålelige for atleterne.

Medaljevindere

Mænd

Kvinder

Mixed

Medaljetabel

Detaljerede resultater

Mænd

Sprint (10 km) 

Sprintkonkurrencen blev afviklet den 14. februar 2009 kl. 19:15 (lokal tid). Skiskytterne afviklede 2,5 + 5,0 + 2,5 km med to skydninger undervejs – én liggende og én stående. Hver forbier blev straffet med en strafrunde (SR) på ca. 150 m.

Den førende skiskytte i den samlede World Cup-stilling, nordmanden Emil Hegle Svendsen, gik glip af konkurrencen på grund af sygdom.

Ole Einar Bjørndalen vandt sin 9. VM-guldmedalje gennem tiden, foran Svendsens reserve, Lars Berger, og Halvard Hanevold.

Jagtstart (12,5 km) 				

De 60 bedste skiskytter fra sprintkonkurrecen deltog i jagtstarten, som blev afviklet den 15. februar 2009 kl. 19:00 (lokal tid). Deltagerne startede i den rækkefølge, som de endte sprinten, med et tidshandicap svarende til det tidsrum de sluttede efter vinderen af sprinten. Skiskytterne afviklede 2,5 + 2,5 + 2,5 + 2,5 + 2,5 km med fire skydninger undervejs – to liggende og to stående. Hver forbier blev straffet med en strafrunde (SR) på ca. 150 m.

Ole Einar Bjørndalen vandt sin 10. individuelle VM-guldmedalje gennem tiden, foran Maksim Tjudov og Alexander Os. Bjørndalen og ca. 10 andre deltagere havde under løbet afveget fra den markerede løjpe og var derfor blevet tildelt en tidsstraf på 60 sekunder, hvilket oprindeligt degraderede nordmanden til tredjepladen, men Norge, Tyskland, Østrig, USA, Polen, Ukraine og Frankrig ankede denne afgørelse og fik medhold, eftersom det kunne dokumenteres, at løberne ikke havde opnået nogen tidsfordel ved at løbe forkert.

Distance (20 km) 				

Konkurrencen på den klassiske 20 km-distance, som er afholdt ved alle verdensmesterskaber siden det første i 1958, blev afviklet den 17. februar kl. 14:15 (lokal tid). Skiskytterne afvklede fem runder a 4 km med fire skydninger (to liggende og to stående) a 5 skud undervejs. Hver forbier blev straffet med et tidstillæg på 1 minut.

Norges Ole Einar Bjørndalen vandt sin tredje guldmedalje i træk ved dette mesterskab. Det var samtidig hans 13. VM-guld (og 32 VM-medalje) gennem tiden, hvilket var ny rekord. Endvidere var sejren hans 87. i World Cup-løb i skiskydning, og dermed slog han Ingemar Stenmarks rekord på 86 World Cup-sejre i alpint skiløb.

Fællesstart (15 km) 					

Konkurrencen med samlet start blev afviklet den 21. februar kl. 17:15 (lokal tid). De 30 deltagere startede samtidig og løb fem gange 3 km med fire skydninger undervejs. Ved hver skydning havde skytterne fem patroner til at ramme fem mål. For hver forbier blev skytten idømt en strafrunde på 150 m.

Stafet (4 × 7,5 km) 

Mændenes stafet blev afviklet den 22. februar med start kl. 19:15 (lokal tid). Hvert hold bestod af fire skiskytter, som løb én etape hver. Hver etape bestod af 3 gange 2,5 km med to skydninger undervejs (én liggende og én stående). Ved hver skydning have skytterne fem patroner til at ramme fem mål. Evt. tilbageværende mål efter de fem første skud kunne forsøges ramt med tre ekstrapatroner, som imidlertid skulle lades enkeltvis. Ikke ramte mål efter otte skud gav hver en strafrunde på 150 m.

Kvinder

Sprint (7,5 km) 

Sprintkonkurrencen blev afviklet den 14. februar 2009 kl. 16:45 (lokal tid). Skiskytterne afviklede tre gange 2,5 km med to skydninger undervejs – én liggende og én stående. Hver forbier blev straffet med en strafrunde (SR) på ca. 150 m.

Jagtstart (10 km)

Klassisk distance (15 km) 				

Konkurrencen på den klassiske 15 km-distance blev afviklet den 18. februar kl. 18:15 (lokal tid). Deltagerne løb fem runder på 3 km med fire skydninger (to liggende og to stående) med hver fem skud undervejs. Hver forbier blev straffet med et tidstillæg på 1 minut.

Fællesstart (12,5 km) 					

Konkurrencen i fællesstart blev afviklet den 22. februar kl. 17:00 (lokal tid). Deltagerne løb fem runder på 2,5 km med fire skydninger (to liggende og to stående) med hver fem skud undervejs. Hver forbier blev straffet med et strafrunde på ca. 150 m.

Stafet (4 × 6 km) 

Kvindernes stafet blev afviklet den 21. februar med start kl. 19:15 (lokal tid). Hvert hold bestod af fire skiskytter, som løb én etape hver. Hver etape bestod af 3 gange 2 km med to skydninger undervejs (én liggende og én stående). Ved hver skydning have skytterne fem patroner til at ramme fem mål. Evt. tilbageværende mål efter de fem første skud kunne forsøges ramt med tre ekstrapatroner, som imidlertid skulle lades enkeltvis. Ikke ramte mål efter otte skud gav hver en strafrunde på 150 m.

Mixed stafet (2 × 6 km + 2 × 7,5 km) 

Mixed-stafetten blev afviklet den 19. februar kl. 18:00 (lokal tid). Hvert hold bestod af to kvinder og to mænd.

Kilder / eksterne henvisninger 
 Pyeongchang 2009  
 International Biathlon Union

Noter 

2009
Sport i 2009